Ramon-lughawe (Hebreeus: נמל התעופה רמון‎ Arabies: مطار رامون) (IATA: ETM, ICAO: LLER), vernoem na Ilan en Asaf Ramon en nie-amptelik ook bekend as Eilat-Ramon-lughawe, is 'n internasionale lughawe geleë in die Timnavallei in die suide van Israel. Ramon-lughawe is die tweede grootste in Israel (na Ben Gurion Internasionale Lughawe) en het die voormalige Eilat-lughawe en Ovda-lughawe vir burgerlike verkeer vervang. Dit dien ook as die primêre afleidingslughawe in Israel. Die lughawe is geleë 18 km van Eilat, langs Be'er Ora. Anders as die vorige lughawe in Eilat, het dit genoeg staanplekspasie en 'n langer 3600 meter aanloopbaan, wat groot vliegtuie toelaat om te land en te parkeer. Die lughawe sou oorspronklik in April 2017 open, maar is vertraag en het toe op 21 Januarie 2019 geopen. Die Ierse laekosteredery Ryanair het op 4 Maart 2019 die eerste internasionale vlug hierheen onderneem, met 'n Boeing 737-800 vanaf Poznan, Pole. "New Eilat airport to open April 2018". Globes. 12 Desember 2017. Noam, Rotem (23 Mei 2018).